
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije OIB: 85821130368 RC OSIJEK, Podružnica Osijek, L.Jagera 3, za pokretanje skraćenog stečajnog postupka  nad dužnikom DIROV BRIJEG j.d.o.o. za ugostiteljstvo, trgovinu i usluge, Vinkovci, Duga ulica 108, MBS: 030172418, OIB: 36978675131, dana 8. prosinca 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom DIROV BRIJEG j.d.o.o. za ugostiteljstvo, trgovinu i usluge, Vinkovci, Duga ulica 108, MBS: 030172418, OIB: 36978675131.
	
II. Postupak će se nastaviti prema općim odredbama Stečajnog zakona.

Obrazloženje

Dana 29. studenoga 2017. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-17-5866 od 28. studenoga 2017. nad stečajnim dužnikom DIROV BRIJEG j.d.o.o. za ugostiteljstvo, trgovinu i usluge, Vinkovci, Duga ulica 108, MBS: 030172418, OIB: 36978675131.

Nakon izvršenog uvida u sudski registar Sud je 1. prosinca 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao 

vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

[bookmark: _GoBack]Dana 7. prosinca 2017. zaprimljen je podnesak Županijskog državnog odvjetništva u Vukovaru, broj: S-DO-39/2017 od 6. prosinca 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezna uprava, Područni ured Vukovar, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 33.498,98 kune koja se temelji na neplaćenim obvezama poreza, doprinosa i drugih javnih davanja, koju tražbinu stečajni dužnik nije namirio što je utvrđeno uvidom u Informacijski sustav Porezne uprave u stanje računa poreznog obveznika DIROV BRIJEG j.d.o.o. Vinkovci na dan 4. prosinca 2017. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je uvidom u Potvrdu o blokadi od 4. prosinca 2017. utvrđeno da je stečajni dužnik u neprekidnoj blokadi u trajanju od 348 dana.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  8. prosinca 2017. 
Zapisničar:      
Žana Bem
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 

1. FINA, RC Osijek, Podružnica Osijek
1. ŽDO Vukovar
1. Stečajni dužnik
1. e-oglasna ploča suda uz podnesak ŽDO Vukovar 
od 7.12. 2017. (str. 5-6 spisa)

